शार्ट-सर्किट से बुटीक की दुकान को लगी आग, 2 लाख रुपए का हुआ नुकसान
शुक्रवारको देर रात पट्टी शहर में एक बुटीक की दुकान में शार्ट-सर्किट होने से आग लग गई। इससे दुकान में पड़ा पूरा सामान जलकर राख हो गया। न्यू फैशन बुटीक लाहौर रोड पट्टी की मालकिन नीना रानी और उसके पुत्र साहिल कुमार ने बताया कि गत रात वह दुकान बंद कर घर चले गए थे और देर रात करीब एक बजे उन्हें अपनी दुकान में आग लगने के बारे में पता लगा। यह आग बिजली के शार्ट-सर्किट होने से लगी है। आग बुझाने के लिए पास के दुकानदारों और शहर निवासियों ने पानी की मदद के साथ आग पर काबू डालना चाहा। लेकिन तब भी आग नहीं बुझी। आखिर उन्होंने पट्टी में आर्मी की छावनी को सूचित कर दिया। जिसके बाद उन्होंने अपनी एक फायर ब्रिगेड की गाड़ी भेजी गई और दूसरी गाड़ी अमृतसर से आने पर 3 घंटे बाद आग पर काबू पाया गया। उन्होंने कहा कि आग लगने के साथ दुकान अंदर पड़ा कॉस्मेटिक का सामान, फर्नीचर, काउंटर, क्रीमें और कई नये लेडीज सूट जल कर राख हो गए। जिसने उनका करीब 2 लाख रुपए से अधिक का नुकसान हुआ है।
hin_Deva hin_Deva